*«NAM» kan også visa til Namibia.*
Medlemsstater i NAM i 2005. Lyseblå farge markerer observatørstatus.
**Organisasjonen av alliansefrie nasjonar** (engelsk *Non-Aligned Movement*, NAM) er ein internasjonal organisasjon av over 100 statar som reknser seg som nøytrale i høve til dei store maktblokkene. Omgrepet «alliansefrie nasjoner» blei først brukt av den indiske statsministeren Nehru i ein tale i Colombo i 1954, og eit første uformelt møte blei halde i Bandung i Indonesia i 1955. 

Organisasjonen blei offisielt stifta i Beograd i september 1961. På stiftinga deltok den jugoslaviske leiaren Josip Broz Tito, egyptiske Gamal Abdel Nasser, indiske Jawaharlal Nehru, indonesiske Sukarno og ghanesiske Kwame Nkrumah. Organisasjonen har ikkje formell grunnlov eller eit permanent sekretariat. Kvart medlemsland skal ha like stor påverknadskraft.

Føremålet til organisasjonen er nedfelt i Havanna-deklararasjonen av 1979 som å sikra «alliansefrie land nasjonal uavhengighet, suverenitet, territoriell integritet og tryggleik i sin kamp mot imperialisme, kolonialisme, nykolonialisme, apartheid, rasisme, zionisme og alle former for utanlandsk aggresjon, okkupasjon, dominans, innblanding eller hegemoni, og mot stormakts- og blokkpolitikk». NAM har mellom anna fokusert på kampen for nasjonalt sjølvstende, utrydding av fattigdom og økonomisk utvikling. Medlemslanda i organisasjonen representerer 55 % av folka på jorda, og nær to tredjedeler av medlemmene i SN.

Viktige medlemsland har vore India, Egypt, Sør-Afrika, Malaysia, Jugoslavia, og ei tid Folkerepublikken Kina. Brasil har aldri vore medlem, men deler mange av måla til organisasjonen, og sender observatørar til møta hans.
Medlemsland kan ikkje vera med i ein fleirnasjonalt militæravtale eller vera i militærallianse med ei stormakt i konteksten av «stormaktskonflikter».

NAM var opphavleg meint som ein like tett allianse som NATO og Warszawapakta, men samarbeidet har vora avgrensa, og mange medlemsland har valt side til fordel for ei av stormaktene. Cuba blei til dømes tett knytt til Sovjetunionen. Då Sovjetunionen invaderte Afghanistan i 1979 var medlemmene i NAM splitta i synet på invasjonen.

Organisasjonen av alliansefrie nasjonar har hatt problem med å finna ei relevant rolle etter slutten på den kalde krigen. Etterfølgjarstatane til Jugoslavia har vist lita interesse for NAM, og i 2004 forlet Malta og Kypros organisasjonen då dei blei medlemmer av EU.

Medlemsland
-----------

|  |  |  |  |  |
| --- | --- | --- | --- | --- |
| 1. Afghanistan
2. Algerie
3. Angola
4. Antigua og Barbuda
5. Aust-Timor
6. Bahamas
7. Bahrain
8. Bangladesh
9. Barbados
10. Belize
11. Benin
12. Bhutan
13. Bolivia
14. Botswana
15. Brunei
16. Burkina Faso
17. Burundi
18. Kambodsja
19. Kamerun
20. Kapp Verde
21. Den sentralafrikanske republikken
22. Tsjad
23. Chile
24. Colombia
25. Komorane
26. Republikken Kongo
27. Elfenbeinskysten
28. Cuba
29. Den demokratiske republikken Kongo
30. Den dominikanske republikken
31. Djibouti
32. Dominica
33. Ecuador
34. Egypt
35. Ekvatorial-Guinea
36. Eritrea
37. Etiopia
38. Gabon
39. Gambia
40. Grenada
41. Ghana
 |   | 1. Guatemala
2. Guinea
3. Guinea-Bissau
4. Guyana
5. Honduras
6. India
7. Indonesia
8. Iran
9. Irak
10. Jamaica
11. Jemen
12. Jordan
13. Kenya
14. Kuwait
15. Kviterussland
16. Laos
17. Libanon
18. Lesotho
19. Liberia
20. Libya
21. Madagaskar
22. Malawi
23. Malaysia
24. Maldivane
25. Mali
26. Mauritania
27. Mauritius
28. Mongolia
29. Marokko
30. Mosambik
31. Myanmar
32. Namibia
33. Nepal
34. Nicaragua
35. Niger
36. Nigeria
37. Nord-Korea
38. Oman
39. Pakistan
 |   | 1. Palestina
2. Panama
3. Papua Ny-Guinea
4. Peru
5. Filippinane
6. Qatar
7. Rwanda
8. Saint Lucia
9. Saint Vincent og Grenadinane
10. São Tomé og Príncipe
11. Saudi-Arabia
12. Senegal
13. Seychellane
14. Sierra Leone
15. Singapore
16. Somalia
17. Sør-Afrika
18. Sri Lanka
19. Sudan
20. Surinam
21. Swaziland
22. Syria
23. Tanzania
24. Thailand
25. Togo
26. Trinidad og Tobago
27. Tunisia
28. Turkmenistan
29. Uganda
30. Dei sameinte arabiske emirata
31. Usbekistan
32. Vanuatu
33. Venezuela
34. Vietnam
35. Zambia
36. Zimbabwe
 |

Kjelder
-------

* «Non-Aligned Movement (NAM)», *Encyclopædia Britannica*. Vitja 21. september 2014.
* *Denne artikkelen bygger på «Organisasjonen av alliansefrie nasjoner» frå Wikipedia på bokmål, den 21. september 2014.*

Bakgrunnsstoff
--------------

* Non-Aligned Movement - sørafrikansk nettstad
* International Institute for Non-Aligned Studies  Arkivert 2019-10-08 ved Wayback Machine.

|  |  |
| --- | --- |
| Autoritetsdata | 
* WorldCat
* BIBSYS
* VIAF
* GND
* LCCN
* ISNI
* LIBRIS
* NLA
* NKC

 |